Public procurement notice: Voluntary Ex Ante Transparency Notice
Published: 2021-07-28
Buyer: HSY Helsingin seudun ympäristöpalvelut -kuntayhtymä
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 1974187 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
HSY:n jätehuollon kuljetuspalveluiden nykyinen, vuonna 2004 kilpailutettu jätteenkuljetusten logistiikkajärjestelmä on suunniteltu ja toteutettu vastaamaan HSY:n lakisääteisten jätehuollon tehtävien ehdottomia vaatimuksia ja tarpeita. Järjestelmällä ohjataan pääkaupunkiseudun päivittäistä jätehuoltoa. Logistiikkajärjestelmä koostuu kolmesta (3) sovelluksesta, jotka ovat toimisto-, ajoneuvo- ja suunnittelusovellus. Kullakin sovelluksella on oma tehtävänsä jätehuollon päivittäisessä ohjauksessa ja ne on rakennettu siten, että sovelluksen osat keskustelevat keskenään ja hyödyntävät samojen tietokantojen dataa. Nämä kolme (3) sovellusta muodostavat kokonaisuuden, jonka avulla pääkaupunkiseudun jätekuljetuksia voidaan hallita reaaliaikaisesti ja täysin sähköistetysti tilauksesta laskutukseen. Järjestelmää käyttävät HSY:n sopimusurakoitsijat, HSY:n oma henkilökunta sekä sähköisten palveluiden kautta HSY:n asiakkaat.
Toiminallisuudella tarkoitetaan ohjelman sisällä tapahtuvia toimintoja, kuten esimerkiksi reittitiedon tallentamista asiakkaan tietoihin ja tekniikalla, teknologialla ja tuotteilla taas järjestelmän käyttämää tekniikkaa, kuten esimerkiksi SQL.
Toiminnallisesti logistiikkajärjestelmä on ajantasainen, mutta se on tekniikan ja teknologioiden osalta vanhentunut nykymarkkinoihin nähden. Tämän vuoksi järjestelmän päivittäminen ja ylläpitäminen aiheuttaa tilanteita, joissa järjestelmän osia ei voida päivittää, koska käytettävien tuotteiden tuki on loppunut tai niille ei ole enää saatavilla uusia päivityksiä. Vastaavasti taas toisten tuotteiden osalta päivityksiä on saatavilla, mutta uudemmat päivitykset eivät välttämättä ole yhteensopivia niiden tuotteiden osalta, joiden päivitykset tai tuki on loppunut. Näin ollen järjestelmän tekninen päivittäminen on työlästä ja aikaa vievää, joka puolestaan nostattaa käyttökustannuksia tai pahimmillaan estää päivittämisen kokonaan. Toisaalta järjestelmän käyttämät teknologiat aiheuttavat myös haasteita uusien toiminnallisuuksien käyttöönotolle tai estävät sen kokonaan. Näistä syistä johtuen järjestelmän käyttämät teknologiset ratkaisut/tuotteet tulee uusia. Uudistamisen yhteydessä järjestelmän nykyisiin toiminnallisuuksiin ei tehdä juurikaan muutoksia, vaan uudistaminen keskittyy puhtaasti teknologiaan.
Hankinta perustuu hankintalain (1397/2016) 40 §:n 2 momentin 2 kohtaan, jonka mukaan teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Nykyisen järjestelmän immateriaalioikeudet kuuluvat järjestelmän toimittajalle, minkä vuoksi nyt valitun järjestelmän teknisen uudistamisen yhteydessä kellään muulla toimittajalla ei ole mahdollisuutta tehdä päivitystä, eikä hankintayksiköllä ole näin ollen mahdollisuutta kilpailuttaa muita toimijoita toteuttamaan teknistä uudistamista. Järjestelmää ei ole kehitetty yksinoikeudella vain HSY:n käyttöön, vaan kyse on kaupallisesta tuotteesta, jota toimittaja tarjoaa muillekin toimijoille ja jonka yksinoikeus on siten perustellusti toimittajalla.
Yllä mainitun lainkohdan mukaan suorahankinnan lisäedellytyksenä on, että järkeviä vaihtoehtoisia tai korvaavia ratkaisuja ei ole, eikä kilpailun puuttuminen johdu hankinnan ehtojen keinotekoisesta kaventamisesta. HSY on kartoittanut laajasti markkinoita ja selvittänyt huolellisesti myös omaa hankintatarvettaan ennen suorahankinnan tekemistä.
Vaikka osa nykyisen järjestelmän teknologiasta on vanhentunutta, on se toiminnallisuuksiensa osalta edelleen ajantasainen ja toimiva, ja se on suunniteltu ja toteutettu HSY:n lakisääteisten jätehuoltotehtävien ehdottomien vaatimusten ja tarpeiden mukaiseksi. Nämä vaatimukset ja tarpeet ovat HSY:n toiminnalle välttämättömiä, eivätkä johdu hankinnan ehtojen keinotekoisesta kaventamisesta. Järjestelmällä ohjataan pääkaupunkiseudun päivittäistä jätehuoltoa. Logistiikkajärjestelmä koostuu kolmesta (3) sovelluksesta, jotka ovat toimisto-, ajoneuvo- ja suunnittelusovellus. Kullakin sovelluksella on oma tehtävänsä jätehuollon päivittäisessä ohjauksessa ja ne on rakennettu siten, että sovelluksen osat keskustelevat keskenään toimivat vuorovaikutuksessa keskenään ja hyödyntävät samojen tietokantojen dataa. Nämä kolme (3) sovellusta muodostavat kokonaisuuden, jonka avulla pystytään hallitsemaan pääkaupunkiseudun jätekuljetuksia reaaliaikaisesti ja täysin sähköistetysti tilauksesta laskutukseen. Järjestelmää käyttävät HSY:n sopimusurakoitsijat, HSY:n oma henkilökunta sekä sähköisten palveluiden kautta HSY:n asiakkaat.
HSY on hankintaa valmistellessaan tehnyt perusteellisen EU-laajuisen markkinakartoituksen ja selvittänyt löytyykö markkinoilta hankintatarpeen mukaista vastaavaa, kokonaan uutta korvaavaa järjestelmää. HSY kävi markkinavuoropuhelua yhteensä 20 toimittajan kanssa, joista 10 tarjosi hankinnan kohteena olevia järjestelmiä. Ohjelmistoesittelyiden perusteella valittiin neljä (4) järjestelmää testattavaksi. Tehdyn markkinakartoituksen ja testausten perusteella tuli selväksi, että markkinoilta löytyvät järjestelmät eivät sovellu nykyisen järjestelmän korvaajaksi. Järjestelmistä mm. puuttuu useita HSY:lle kriittisiä toimintoja, jotka edellyttäisivät hyvin mittavia ja kalliita räätälöintejä ja myös suuria määriä HSY:n henkilöstön työpanosta. Tällainen kokonaan uuden räätälöidyn järjestelmän hankinta edellyttäisi huomattavasti laajempaa hankintaa kuin nykyisen järjestelmän jatkokehittäminen ja teknologian uudistaminen. Markkinakartoituksen perusteella HSY:n hankintatarpeen täyttämiseksi ainoa todellinen vaihtoehto on uusia järjestelmän käyttämät teknologiat ja jatkaa sen kehittämistä sen sijaan, että hankittaisi kokonaan uusi räätälöity järjestelmä. Tämä on markkinakartoituksen perusteella myös huomattavasti edullisempaa. Markkinakartoituksen perusteella uuden järjestelmän räätälöinti sitoisi myös hankintayksikön omaa henkilöstöä huomattavan pitkäksi ajaksi. Hankintayksikkö ei voi sitoa merkittävässä määrin omaa työtä uuden järjestelmän räätälöimiseen hankintayksikön välttämättömiin tarpeisiin.


Winner: CGI Suomi Oy
Award value: 1974187